**15.c Vyhodnotenie projektu Zelená škola v školskom roku 20223 2022**

V školskom roku 2022/ 2023 sme pokračovali v programe Zelená škola.

V programe Zelená škola sa uplatňuje **praktická metodika 7 krokov**:

1. Zostavenie Kolégia Zelenej školy,

2. Environmentálny audit školy,

3. Akčný plán,

4. Monitoring a hodnotenie,

5. Pro-environmentálna výučba,

6. Informovanie a spolupráca,

7. Eko-kódex školy.

Náplňou programu je splnenie týchto 7 krokov Zelenej školy počas certifikačného obdobia (odporúčané sú 2 školské roky).

Na základe výsledkov auditu, ktorý vypracovali žiaci 6. ročníka, sme si zvolili novú tému „VODA“ na nasledujúce certifikačné obdobie 2 rokov. Spolu s členmi kolégia sme vypracovali Environmentálny akčný plán na nasledujúce obdobie.

Cieľmi nového EAP bolo:

**CIEĽ 1: Znížiť spotrebu vody v škole /zamestnancami, žiakmi, návštevníkmi / o 5 % do konca školského roka 2023/2024**

 **CIEĽ 2: Zvýšenie prírodovedného povedomia o vode prostredníctvom 10 aktivít, rozvíjajúcich aktívny záujem o prírodu a pozitívny vzťah k nej do júna 2024,**

pokračovať v separácii odpadu a mapovaní nelegálnych skládok, pokračovať v aktivitách prebúdzajúcich environmentálne cítenie a povedomie a záujem o ochranu životného prostredia. Na základe stanoveného plánu aktivít programu Zelená škola sme v jednotlivých mesiacoch realizovali nasledovné aktivity:

**September:**

Prebehla voľba kolégia na základe záujmu žiakov z každej triedy

Zasadlo **kolégium** zelenej školy, ktoré bolo poverené prvými úlohami v triedach:

* Kontrola vodovodných batérií v triede a na WC na tvojom poschodí
* Kontrola kartičiek šetri vodou v triede a na WC na tvojom poschodí
* Kontrola košov v triede na separovanie + piatok vysypať!!!
* V piatok dozrieť na poriadok na chodbách po vysypaní košov z tried
* Závady na batériách a WC hlásiť hneď p. školníkovi
* Dozrieť na vetranie triedy cez veľkú prestávku
* Šetriť elektrinu- vytiahnuť žalúzie, cez prestávky nesvietiť
* Upozorniť v triede spolužiakov, aby separovali
* Informovať spolužiakov o novej téme na 2 roky – VODA

Opäť sme začali zbierať použité baterky, kde žiaci môžu získať body za prinesené baterky a tie si následne vymeniť za ceny v spolupráci s INSA. Začala sa aj súťaž v zbere papiera a šípok.

**Október:**

Na hodinách pracovného vyučovania a technickej výchovy sa žiaci starali o záhony a upravovali areál školy.

Na úvodných triednických hodinách sme sa venovali preopakovaniu separácii odpadu a besedám o šetrení vodou a ochrane zelene.

Vyhlásila sa súťaž o naj SEPARKA.

Rozšírené kolégium zložené z tried 6.A a 6.B vypracovali AUDIT k téme VODA, zisťovali silné a slabé stránky našej školy v danej téme.

Na hodinách environmentálnej výchovy žiaci 6.ročníkov navštívili skládku odpadu v Šalkovej.

V októbri sa konala aj teoretická a praktická časť didaktických hier zameraných na ochranu zdravia a prírody.

Prihlásili sme sa na tematický seminár Zelenej školy k téme VODA.

Jeho cieľom bolo uľahčiť prácu v téme voda, dobre si vyhodnotiť výsledky auditu a rozostrieť paletu aktivít pred tvorbou akčného plánu.

**November**

Mapovali sme nelegálne skládky v okolí Slovenskej Ľupče a žiaci zo spádových škôl v okolí svojich obcí. Vypracovali sme registračné listy nelegálnych skládok, ktoré v lete odovzdáme na OÚ.

Využili sme ponuku eko-výchovných programov Správy NAPANT a v prvých ročníkoch mali žiaci besedu o odpade a separovaní.

Žiaci kolégia navrhovali aktivity do nového akčného plánu a ciele na 2 roky.

**December:**

Prikrmovali sme vtáčiky v okolí školy.

Prvácka beseda s lesníkom sa neuskutočnila.

Po kovidovej pauze sme opäť uskutočnili EKO- VIANOČNÉ TRHY

**Január:**

Zapojili sme sa do Recyklohier a zbierali sme mobily.

Žiaci 6.ročníkov si začali pripravovať projekty, kvízy, hry na rovesnícke vzdelávanie k téme VODA.

**Február:**

Kolégium priebežne monitorovalo plnenie úloh zostaveného environmentálneho akčného plánu.

Našu školu vybrali do užšieho výberu projektu Voda pre našu budúcnosť zameraného na výučbu o vode, suchu a klimatickej zmene v školskej záhrade.

Využili sme ponuku eko-výchovných programov Správy NAPANT pre 2.stupeň k téme LES.

**Marec:**

Konzultovali sme EAP.

Pripravili sme reláciu a nástenky ku Dňu vody. Žiaci vytvorili k danej téme pekné plagáty.

Zúčastnili sme sa s 2 žiačkami a koordinátorkou na kurze v Zaježovej, na ktorom sme sa dozvedeli všetko o projekte VODA PRE NAŠU BUDÚCNOSŤ, na ktorom budeme pracovať.

Žiaci 6.ročníkov pripravili ROVESNÍCKE VZDELÁVANIE pre mladších kamarátov na prvom stupni na tému VODA JE ŽIVOT.

**Apríl:**

Na prvom stupni sa žiaci v 2.a 3.ročníkoch bližšie oboznámili s ríšou včiel v hre Kráľovstvo včiel.

Prebehli posledné konzultácie k akčnému plánu a dňa 14.4. nám bol EAP schválený.

Dňa 17.4. prebehol na našej škole workshop, na ktorom sa zúčastnilo kolégium starších žiakov, ktorí pod vedením p. Sendeckej a p.Galajovej vybrali 2 vodné prvky, ktoré budeme za finančnej podpory značky FINISCH realizovať na našej škole.

Pripravili sme reláciu a nástenky ku Dňu Zeme. Žiaci vytvorili k danej téme pekné plagáty.

Učitelia a žiaci v spolupráci s OPL sadili stromčeky do školského lesa.

Využili sme ponuku eko-výchovných programov Správy NAPANT pre 2.stupeň k téme Bylinky.

Na záver mesiaca sa konala SLÁVNOSTNÁ AKADÉMIA – „Ešte sa to snáď dá zachrániť“, venovaná enviro - problematike.

**Máj:**

Využili sme ponuku eko-výchovných programov Správy NAPANT pre 2.stupeň k téme Pôda.

Priebežne sme monitorovali plnenie EAP. Exkurziu do Ľupietovej – Banský náučný chodník sa nám nepodarilo zrealizovať.

**Jún:**

Dňa 12.6. v areáli našej školy prebehlo termosnímkovanie, pri ktorom sme sa dozvedeli teplotu rôznych povrchov. Celú akciu filmovala aj RTV24 a mali sme krátky vstup v správach z regiónov.

V spolupráci s NAPANTom prebehlo aj zážitkové vyučovanie v exteriéri, kde šiestaci monitorovali čistotu vody v Driekynskom potoku.

Ukončili sme súťaž „ **Zbierame baterky**“, žiaci si body premenili za odmeny, alebo preniesli do ďalšieho šk. roku. Ukončili sme súťaž **Separko,** ocenené boli triedy 1. a 2.stupňa.

Ukončili sme **zber papiera** a najlepší zberači a triedy boli odmenení.

Zaregistrovali sme sa do ďalšieho ročníka programu „Zelená škola“.

Členovia kolégia monitorovali v triedach a na WC šetrenie vodou a technické závady hlásili p. školníkovi. V areáli školy sa polievalo dažďovou vodou. Pravidelne sme informovali verejnosť v Ľupčianskych zvestiach na nástenkách v škole a v obci a na internetovej stránke školy.

Na hodinách environmentálnej výchovy pracovali žiaci na rôznych aktivitách, oboznamovali sa s problematikou udržateľného rozvoja, riešili rôzne kvízy, testy, envirohry, vytvárali projekty.

Koordinátorky Zelenej školy sa zúčastňovali online vzdelávaní a školení organizovaných Živicou.

V nasledujúcom školskom roku budeme pokračovať v  plnení jednotlivých krokov Zelenej školy a ďalej sa venovať téme VODA. Budeme pokračovať v budovaní vodných prvkov v areáli našej školy – MEDONOSNÉ ZÁHONY a BEZZÁSAHOVÁ ZÓNA a plniť záväzky vyplývajúce z projektu **Voda pre našu budúcnosť.** / Informovať na webovej stránke školy, webinár medzi zúčastnenými školami, výuka min. 5 hodín v 80% tried.../ Naďalej budeme spolupracovať s OPL v Slovenskej Ľupči a so Správou NAPANT s ekovýchovnými programami v interiéri a exteriéri.

V nasledujúcom roku privítame novú koordinátorku zelenej školy, p. Jakušovú, ako náhradu za dlhoročnú kordinátorku p. Haviarovú.